باھانىدە ئۆزىدىن بىراقلا  ھېساب ئالماقچى بولغانلىقى مېڭ تيەنگە بەش قولدەك ئايان، شۇنداق ئەھۋالدا ئۇ قانداقمۇ يېنىكلىك بىلەن كۆڭلىدىكىنى ئۇدۇللا دەۋېتىشكە پېتىنالايدۇ؟ ناۋادا، چىن بېگى ئەقلىنى تېپىپ كەلگىندىلەرنى قوغلاپ چىقىرىش يارلىقىنى چورتلا ئەمەلدىن قالدۇرمىسا، ئۆزىنىڭ ھەرقانداق تۈز كۆڭۈللىكى كۈنلەرنىڭ بىرىدە ئاغابەگلەرنىڭ ««ياتلارنىڭ نىيىتى دۇرۇست بولمايدۇ» دەپ ئارتقان جىنايىتىنىڭ دەلىلى بولۇپ قېلىشى مۇمكىن. ئۇنىڭ ئۈستىگە شۇ تاپتا ئۇ ناھايىتى مۇھىم بىر ئىشنى دەيمەن، دەپ تۇرۇپتۇ، شۇڭا ئۆزىنىڭ ئېھتىيات ئۈستىگە ئېھتىيات قىلىشى زۆرۈر  ئىكەنلىكىنى ئوبدان بىلىپ تۇرۇپتۇ.